FAKTA Sådan vil regeringen bekæmpe børnefattigdom

Regeringen vil:

Indføre en fattigdomsgrænse, så udviklingen kan følges.

Nedsætte en ydelseskommission, som efter senest 12 måneder skal foreslå anbefalinger på ydelsesområdet - blandt andet anvise en erstatning for kontanthjælpsloftet.

Afsætte 250-300 millioner kroner årligt til et midlertidigt, kontant børnetilskud som indføres hurtigst muligt og målrettes børn fra 0-14 år i familier, der er omfattet af kontanthjælpsloftet eller integrationsydelsen. Tilskuddet skal løbe til kommissionen har fremlagt sine anbefalinger.

Sætte den tidligere regerings planlagte ændringer i kontanthjælpssystemet i bero indtil ydelseskommissionen har fremlagt sine anbefalinger. Derfor annulleres den vedtagne reduktion af integrationsydelsen pr. 1. januar 2020.

Kilde: Forståelsespapiret